2021. gada 22. janvārī Rīkojums Nr. 45

Rīgā (prot. Nr. 8 20. §)

**Par Atkritumu apsaimniekošanas valsts plānu** **2021.–2028. gadam**

1. Apstiprināt Atkritumu apsaimniekošanas valsts plānu 2021.–2028. gadam (turpmāk – plāns).

2. Noteikt, ka par plāna izpildes koordināciju ir atbildīga Vides aizsardzības un reģionālās attīstības ministrija.

3. Atbalstīt Vides aizsardzības un reģionālās attīstības ministrijas ierosināto sadzīves atkritumu apsaimniekošanas reģionu reformu un pāriet no 10 atkritumu apsaimniekošanas reģioniem uz pieciem atkritumu apsaimniekošanas reģioniem.

4. Vides aizsardzības un reģionālās attīstības ministrijai sagatavot un vides aizsardzības un reģionālās attīstības ministram iesniegt noteiktā kārtībā Ministru kabinetā:

4.1. informatīvo ziņojumu par sadzīves atkritumu apglabāšanas poligonu finanšu saistībām līdz 2022. gada 30. decembrim;

4.2. līdz 2024. gada 1. oktobrim – informatīvu ziņojumu par plāna izpildi 2021., 2022. un 2023. gadā;

4.3. līdz 2027. gada 1. oktobrim – informatīvu ziņojumu par plāna izpildi 2024., 2025. un 2026. gadā;

4.4. līdz 2029. gada 1. oktobrim – informatīvu ziņojumu par plāna izpildi 2027. un 2028. gadā.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs